CELEX: 32010D0206
Language: hu
Date: 2010-04-06 00:00:00
Title: 2010/206/: A Bizottság határozata ( 2010. április 6.) a FEN 560 új hatóanyagra vonatkozó ideiglenes engedélyek tagállamok által történő meghosszabbításának engedélyezéséről (az értesítés a C(2010) 1974. számú dokumentummal történt) (EGT-vonatkozású szöveg)

8.4.2010   
            
            
               HU
            
            
               Az Európai Unió Hivatalos Lapja
            
            
               L 88/21
            
         A BIZOTTSÁG HATÁROZATA
   (2010. április 6.)
   a FEN 560 új hatóanyagra vonatkozó ideiglenes engedélyek tagállamok által történő meghosszabbításának engedélyezéséről
   (az értesítés a C(2010) 1974. számú dokumentummal történt)
   (EGT-vonatkozású szöveg)
   (2010/206/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (1) bekezdésének negyedik albekezdésére,
   mivel:
   
               (1)
            
            
               A 91/414/EGK irányelv 6. cikkének (2) bekezdésével összhangban 2003 júniusában Franciaországhoz kérelem érkezett a Société occitane de fabrications et de technologies vállalattól a FEN 560 hatóanyagnak a 91/414/EGK irányelv I. mellékletébe történő felvételére vonatkozóan. A 2004/131/EK bizottsági határozat (2) megerősítette, hogy a benyújtott dokumentáció teljes, és elvben megfelel az irányelv II. és III. mellékletében foglalt adat- és információszolgáltatási követelményeknek.
            
         
               (2)
            
            
               A benyújtott dokumentáció hiánytalanságának megerősítésére azért volt szükség, hogy az említett hatóanyag részletesebb vizsgálata megvalósítható legyen, és hogy a tagállamok a szóban forgó hatóanyagot tartalmazó növényvédő szerekre legfeljebb három évre vonatkozó ideiglenes engedélyeket adhassanak ki, miközben eleget tesznek a 91/414/EGK irányelv 8. cikkének (1) bekezdésében meghatározott feltételeknek, különösen az irányelvben meghatározott követelmények tekintetében a hatóanyag és a növényvédő szer részletes értékelésére vonatkozó feltételnek.
            
         
               (3)
            
            
               A 91/414/EGK irányelv 6. cikke (2) és (4) bekezdésének rendelkezéseivel összhangban sor került – a kérelmező által javasolt felhasználási módok tekintetében – e hatóanyag emberi egészségre és környezetre gyakorolt hatásainak vizsgálatára. 2005. február 18-án a referens tagállam az értékelőjelentés-tervezetet benyújtotta a Bizottsághoz.
            
         
               (4)
            
            
               Miután a referens tagállam benyújtotta az említett értékelőjelentés-tervezetet, a Bizottság szükségesnek látta, hogy további információkat kérjen be a kérelmezőtől, és megvizsgáltassa, illetve értékeltesse azokat a referens tagállammal. Ezért a dokumentáció vizsgálata még folyamatban van, és nincs mód arra, hogy értékelése a 2008/353/EK bizottsági határozattal (3) összefüggésben, a 91/414/EGK irányelvben előírt határidőre befejeződjön.
            
         
               (5)
            
            
               Mivel az értékelés során mindeddig nem merült fel semmi, ami komoly aggodalomra adna okot, indokolt, hogy a tagállamok – a 91/414/EGK irányelv 8. cikkének rendelkezéseivel összhangban – 24 hónappal meghosszabbíthassák a szóban forgó hatóanyagot tartalmazó növényvédő szerekre kiadott ideiglenes engedélyeket, hogy ezáltal lehetővé váljék a dokumentáció további vizsgálata. Az értékelés és a döntéshozatali folyamat a FEN 560-nak az I. mellékletbe történő lehetséges felvételére vonatkozó határozat tekintetében várhatóan 24 hónapon belül lezárul.
            
         
               (6)
            
            
               Ezzel egyidejűleg a 2008/353/EK határozatot hatályon kívül kell helyezni, mivel az elavult.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok legfeljebb 2012. április 6-ig meghosszabbíthatják a FEN 560-at tartalmazó növényvédő szerek ideiglenes engedélyeit.
   2. cikk
   A 2008/353/EK határozat hatályát veszti.
   3. cikk
   Ez a határozat 2012. április 6-án hatályát veszti.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. április 6-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 37., 2004.2.10., 34. o.
   
      (3)  HL L 117., 2008.5.1., 45. o.